**NAMENITEV DELA DOHODNINE**

Davčni zavezanec rezident lahko zahteva, da se do 1 % dohodnine, odmerjene po zakonu, ki ureja dohodnino, od dohodkov, ki se vštevajo v letno davčno osnovo, nameni za financiranje upravičencev do donacij, ki so nevladne organizacije, politične stranke, reprezentativni sindikati, registrirane cerkve in druge verske skupnosti ter šolski skladi ali skladi vrtcev.

Upravičenci, katerim je mogoče nameniti del dohodnine, so objavljeni na seznamu (z imenom oziroma nazivom upravičencev in davčno številko), ki ga za posamezno odmerno leto določi vlada in je objavljen v Uradnem listu RS najpozneje do 30. septembra leta, za katero se odmerja dohodnina ter nato tudi na spletni strani FURS.

Davčni zavezanec lahko enemu ali več upravičencem s seznama nameni:  
    • posameznemu upravičencu lahko nameni odstotek dohodnine, zaokrožen na desetinko odstotka, pri čemer skupno namenjen odstotek več upravičencem ne sme presegati 1% odmerjene dohodnine in  
**• posameznemu šolskemu skladu lahko nameni največ 0,3% odmerjene dohodnine, zaokrožen na desetinko odstotka, pri čimer odstotek namenitve upravičencem in skladom ne sme preseči enega odstotka.**

Davčni organ upošteva veljavne zahteve, s katerimi **razpolaga na dan 31. decembra leta za katero se dohodnina odmerja.** Zahteva velja do trenutka, ko davčni organ prejeme novo zahtevo ali preklic zahteve.

**Obrazec za namenitev dela dohodnine lahko zavezanec odda:**

* **elektronsko preko storitev elektronskega poslovanja FURS eDavki,**
* **osebno ali po pošti pri pristojnem finančnem uradu,**
* **osebno ali po pošti pri OŠ Ketteja in Murna do 22.12.2022**

Elektronska oddaja na povezavi <https://edavki.durs.si/EdavkiPortal/openportal/CommonPages/Opdynp/PageD.aspx?category=namenitev_dela_dohodnine_fo>

Predsednica UO ŠS

Vojka Vilfan